
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 630 

19 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της υπ’ αριθμ. 
1091064/ 1134/Α0006/15.11.2004 (ΦΕΚ 1750 Β') 
απόφασης του Υπουργού Οικονομίας και Οι¬ 
κονομικών, (όπως αυτή τροποποιήθηκε, συ¬ 
μπληρώθηκε και ισχύει) περί σύστασης, συ¬ 
γκρότησης και ορισμού μελών Επιτροπής στο 
Υπουργείο Οικονομίας και Οικονομικών για τη 
μελέτη και τον προσδιορισμό των διαφορών 
μεταξύ αυτών που ορίζονται από τα Διεθνή 
Λογιστικά Πρότυπα (ΔΛΠ) - Διεθνή Πρότυπα 
Χρηματοοικονομικής Πληροφόρησης (ΔΠΧΠ) 
και αυτών που ορίζονται από τη φορολογική 


νομοθεσία. 1 

Ορισμός μελών της Επιτροπής Ειδικών Δαπανών του 
Υπουργείου Εξωτερικών. 2 


Αδεια εγκατάστασης της ΦΑΜΑΡ ΑΒΕ λόγω μη¬ 
χανολογικού εκσυγχρονισμού του εργοστασίου 
της παραγωγής φαρμακευτικών και καλλυντικών 
προϊόντων καθώς και συμπληρωμάτων διατροφής 
που εδρεύει στην κοινότητα Ανθούσας του Νο¬ 
μού Αττικής. 3 

Τροποποίηση της υπ’ αριθμ. 306/48/13.12.2005 από¬ 
φασης της Επιτροπής Διαχείρισης του ΛΑΕΚ 
σχετικά με την υλοποίηση προγράμματος 
επαγγελματικής κατάρτισης ΛΑΕΚ υλοποιού¬ 
μενο από αγροτικούς συνεταιρισμούς και ομά¬ 
δες παραγωγών του ροδάκινου. 4 

Ανάθεση στο Εθνικό Ίδρυμα Αγροτικής Έρευ¬ 
νας (ΕΘ.Ι.ΑΓ.Ε.) - Ινστιτούτο Δασικών Ερευνών 
Θεσσαλονίκης (Ι.Δ.Ε.) [εκπόνησης της μελέτης 
«Βιολογικής καταπολέμησης του έλκους της 
καστανιάς»] ή [Του έργου με τίτλο «Εκπόνη¬ 
ση Μελέτης και εκτέλεση των προβλεπόμενων 
από αυτή έργων για την καταπολέμηση της 
ασθένειας του έλκους της Καστανιάς»] Ενταγ- 
μένου στο Μέτρο 6.3 Δράση Α - Ενέργεια Α 
του Επιχειρησιακού Προγράμματος «Αγροτι¬ 
κή Ανάπτυξη - Ανασυγκρότηση της Υπαίθρου 
2000-2006». 5 


Τροποποίηση της υπ’ αριθμ. 3002/4/1-ρμε7 
26.10.2005 (ΦΕΚ Β' 1542/8.11.2005) απόφασης 
του Υπουργού Δημόσιας Τάξης, για τη σύστα¬ 
ση και τον καθορισμό των μελών του Κεντρι¬ 
κού Συμβουλίου Πρόληψης της Παραβατικό- 
τητας του Υπουργείου Δημόσιας Τάξης (ΚΕ. 
Σ.Π.ΠΑ./Υ.Δ.Τ.), για το συντονισμό των δραστη¬ 
ριοτήτων των Τοπικών Συμβουλίων Πρόληψης 
της Παραβατικότητας (ΤοΣΠΠΑ) και την παρο¬ 
χή σ'αυτό επιστημονικών κατευθύνσεων. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ. 75569/1336/ 
16.2.2006 απόφαση του Υφυπουργού Εσωτερικών 


Δημόσιας Διοίκησης και Αποκέντρωσης. 7 

Α ΠΟΦΑΣΕΙ Σ 

Αριθμ. 1003115/66/Α0006 (1) 


Τροποποίηση και συμπλήρωση της υπ’ αριθμ. 1091064/ 
1134/Α0006/15.11.2004 (ΦΕΚ 1750 Β') απόφασης του 
Υπουργού Οικονομίας και Οικονομικών, (όπως αυτή 
τροποποιήθηκε, συμπληρώθηκε και ισχύει) περί σύ¬ 
στασης, συγκρότησης και ορισμού μελών Επιτροπής 
στο Υπουργείο Οικονομίας και Οικονομικών για τη 
μελέτη και τον προσδιορισμό των διαφορών μετα¬ 
ξύ αυτών που ορίζονται από τα Διεθνή Λογιστικά 
Πρότυπα (ΔΛΠ) - Διεθνή Πρότυπα Χρηματοοικονο¬ 
μικής Πληροφόρησης (ΔΠΧΠ) και αυτών που ορίζο¬ 
νται από τη φορολογική νομοθεσία. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις : 

α) Των άρθρων 89 και 128 του π.δ. 284/1988 (ΦΕΚ 128 
Α'), όπως τροποποιήθηκε και ισχύει. 

β) Το π.δ. 81/21.3.2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών σε 
Υπουργείο Οικονομίας και Οικονομικών», 
γ) Του άρθρου 34 του ν. 1914/1990 (ΦΕΚ 178 Α'), σε συν¬ 
δυασμό με τις διατάξεις του άρθρου 13 του ν. 2346/1995 
(ΦΕΚ 220 Α'). 

δ) Του άρθρου 19 του ν. 1599/1986 (ΦΕΚ 75 Α'), όπως 
τροποποιήθηκε και κωδικοποιήθηκε με τις διατάξεις του 
ν. 2690/1999 (ΦΕΚ 45 Α'). 

ε) Της περ. γ της παρ. 2 του άρθρου 17 του ν. 3205/2003 
(ΦΕΚ 297 Α'). 

στ) Του ν. 3229/2004 (ΦΕΚ 38 Α') «Εποπτεία της ιδιω¬ 
τικής ασφάλισης, εποπτεία και έλεγχος τυχερών παι- 
χνιδιών, εφαρμογή των Διεθνών Λογιστικών Προτύπων 
και άλλες Διατάξεις». 

2. Τον Κανονισμό (ΕΚ) αριθμ. 1606/2002 του Ευρωπαϊ¬ 
κού Κοινοβουλίου και του Συμβουλίου της 19ης Ιουλίου 
2002, για την εφαρμογή Διεθνών Λογιστικών Προτύπων 
(ΔΛΠ). 

3. Την υπ’ αριθμ. 1091064/1134/Α0006/15.11.2004 (ΦΕΚ 
1750 Β') απόφαση του Υπουργού Οικονομίας και Οι¬ 
κονομικών, περί σύστασης, συγκρότησης και ορισμού 
μελών Επιτροπής στο Υπουργείο Οικονομίας και Οικο¬ 
νομικών, για τη μελέτη και προσδιορισμό των διαφορών 
μεταξύ αυτών που ορίζονται από τα Διεθνή Λογιστικά 
Πρότυπα (ΔΛΠ) - Διεθνή Πρότυπα Χρηματοοικονομικής 
Πληροφόρησης (ΔΠΧΠ) και αυτών που ορίζονται από 
τη φορολογική νομοθεσία, όπως αυτή τροποποιήθηκε 
και ισχύει με τις υπ’ αριθμ. 1004319/1155/Α0006/17.1.2005 
και 1062438/383/Α0 006/21.6.20 05 και 1106052/1325/ 
Α0006/7.11.2005 όμοιες. 

4. Την υπ’ αριθμ. 1073769/3996/0001 Γ/25.7.2005 απόφα¬ 
ση του Υπουργού Οικονομίας και Οικονομικών «Τοποθε¬ 
τήσεις, μεταθέσεις, αποσπάσεις υπαλλήλων». 

5. Το υπ’ αριθμ. 53/11.1.2006 έγγραφο της Ένωσης Ελ¬ 
ληνικών Τ ραπεζών. 

6. Το υπ’ αριθμ. 74 ΑΠ /10.2.2006 έγγραφο του Προέ¬ 
δρου της παραπάνω επιτροπής, σε απάντηση στο υπ’ 
αριθμ. 87/Α0006/31.1.2006 εγγράφου της Διεύθυνσης 
Οργάνωσης, αποφασίζουμε : 

Α. Τροποποιούμε την υπ’ αριθμ. 1091064/1134/ 
Α0006/15.11.2004 (ΦΕΚ 1750 Β') απόφασή μας, όπως τρο¬ 
ποποιήθηκε και ισχύει, περί σύστασης, συγκρότησης και 
ορισμού μελών Επιτροπής στο Υπουργείο Οικονομίας 
και Οικονομικών, για τη μελέτη και τον προσδιορισμό 
των διαφορών μεταξύ αυτών που ορίζονται από τα Δι¬ 
εθνή Λογιστικά Πρότυπα (ΔΛΠ) - Διεθνή Πρότυπα Χρη¬ 
ματοοικονομικής Πληροφόρησης (ΔΠΧΠ) και αυτών που 
ορίζονται από τη φορολογική νομοθεσία, ως εξής: 

1. Αντικαθιστούμε, από αναπληρωτή του Προέδρου, 
τον Δίκαιο Λεβάκο, ύστερα από την συνταξιοδότησή 
του και την αποχώρησή του από την Υπηρεσία. 

2. Ορίζουμε ως νέο μέλος, με α/α 10 της παρ. II της 
παραπάνω απόφασης, τον Πέτρο Δασκαλέα, εκπρόσω¬ 
πο της Ένωσης Ελληνικών Τραπεζών, με αναπληρωτές 
του τους Μάριο Σολωμονίδη και Αγγέλικα Γκούσκου, 
εκπροσώπους της ιδίας Ένωσης και ειδικότερα : 

«10. Τον Πέτρο Δασκαλέα, Υποδιευθυντή της Εθνικής 
Τράπεζας Ελλάδος, ως μέλος, με αναπληρωτές τον Μά¬ 
ριο Σολωμονίδη, Υποδιευθυντή της Γενικής Τράπεζας 
Ελλάδος και την Αγγέλικα Γκούσκου, Δικηγόρο, Ειδικό 
Νομικό Σύμβουλο της Ένωσης Ελληνικών Τραπεζών». 

3. Αντικαθιστούμε την Παρασκευή Σακελλαρίου-Τραυ- 
λού, (ύστερα από την απόσπαση της σε άλλη υπηρεσία) 
και την Ευγενία Κατσίγιαννη, (ύστερα από την επιλογή 
της, ως Προϊσταμένης Δ/νσης), από τις θέσεις της Γραμ- 
ματέως και της αναπληρώτριας αυτής, αντίστοιχα και 
ορίζουμε στη θέση αυτών τις εξής: 


«III. Την Αντωνία Αρτσάνου, υπάλληλο με βαθμό Β', του 
κλάδου ΠΕ Εφοριακών που υπηρετεί στη Δ/νση Διοι¬ 
κητικού, ως γραμματέα, με αναπληρώτρια τη Χριστίνα 
Λόη, υπάλληλο με βαθμό Β', του κλάδου ΠΕ Εφοριακών, 
που υπηρετεί στη Δ/νση Διοικητικού.». 

Β. Κατά τα λοιπά ισχύει η υπ’ αριθμ. 1091064/1134/ 
Α0006/15.11.2004 (ΦΕΚ 1750 Β') απόφασή μας, όπως αυτή 
τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. Π48-12618/ΑΣ 5294 (2) 

Ορισμός μελών της Επιτροπής Ειδικών Δαπανών του 
Υπουργείου Εξωτερικών. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη : 

1. Τις διατάξεις του άρθρου 30 του Οργανισμού του 
Υπουργείου Εξωτερικών, που κυρώθηκε με το άρθρο 
πρώτο του ν. 2594/1998 «Κύρωση ως Κώδικα του σχεδίου 
νόμου «Οργανισμός του Υπουργείου Εξωτερικών» (Α' 62), 
όπως το άρθρο 30 τροποποιήθηκε από την παράγραφο 
3 του άρθρου 22 του ν. 3242/2004 «Ρυθμίσεις για την 
οργάνωση και λειτουργία της Κυβέρνησης, τη διοικητική 
διαδικασία και τους Ο.Τ.Α.» (Α' 102). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98), και το γεγονός ότι από 
την εφαρμογή των διατάξεων της παρούσας απόφα¬ 
σης δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 013.2/10/ΑΣ 46/21.4.98 Υπουργική Από¬ 
φαση «Περί τρόπου λειτουργίας της Επιτροπής Ειδικών 
Δαπανών του ΥΠΕΞ» (Β' 427). 

4. Την υπ’ αριθμ. Π48Ε-3807/ΑΣ 1385/9.2.2006 απόφαση 
του Υπουργού Εξωτερικών «Ορισμός μελών της Επι¬ 
τροπής Ειδικών Δαπανών του Υπουργείου Εξωτερικών» 
(Β’218). 

5. Την Υπηρεσιακή Ανάγκη, αποφασίζουμε: 

Ορίζουμε τα μέλη της Επιτροπής Ειδικών Δαπανών 

του Υπουργείου Εξωτερικών, ως εξής: 

Πρόεδρος: Ο Γενικός Γραμματέας του Υπουργείου 
Εξωτερικών. 

Αναπληρωτής Προέδρου: Ο ΣΤ' Γενικός Διευθυντής 
του Υπουργείου Εξωτερικών. 

Μέλη: 

1) Παναγιώτης Καρακάσης, Πληρεξούσιος Υπουργός 
Α', Διευθυντής της Ε2 Δ/νσης Θρησκευτικών και Εκκλη¬ 
σιαστικών Υποθέσεων. 

2) Ιωάννης Θεοφανόπουλος, Πληρεξούσιος Υπουργός 
Α', Διευθυντής της Α10 Δ/νσης Ασίας και Ωκεανίας. 

Αναπληρωματικά μέλη: 

1) Σπυρίδων Γεωργιλές, Πληρεξούσιος Υπουργός Α', 
Διευθυντής της Β2 Δ/νσης Οικονομικών Σχέσεων με 
χώρες Βαλκανικής, Ρωσία και λοιπές χώρες Κ.Α.Κ. και 
παρακολούθησης Ο.Σ.Ε.Π. 

2) Βασίλειος Καραντώνης, Πληρεξούσιος Υπουργός Α', Δι¬ 
ευθυντής της Α9 Δ/νσης Χωρών Υποσαχαρικής Αφρικής. 

Γραμματέας: Γεώργιος Πουλέας, Ακόλουθος Πρεσβεί¬ 
ας στο Διπλωματικό Γ ραφείο Υπουργού. 

Αναπληρωτής Γραμματέας: Ευστράτιος Ευθυμίου, 
Ακόλουθος Πρεσβείας στο Γ ραφείο του Γ ενικού Γ ραμ- 
ματέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάΐου 2006 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

Αριθμ. Φ6. 41/7897/352 (3) 

Άδεια εγκατάστασης της ΦΑΜΑΡ ΑΒΕ λόγω μηχανολο¬ 
γικού εκσυγχρονισμού του εργοστασίου της παρα¬ 
γωγής φαρμακευτικών και καλλυντικών προϊόντων 
καθώς και συμπληρωμάτων διατροφής που εδρεύει 
στην κοινότητα Ανθούσας του Νομού Αττικής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη : 

1. Τις διατάξεις των νόμων 3325/2005, 6422/1934, του 
ν.δ.1150/1949, του από 15.10.1922 β.δ/τος, του από 16.3.1950 
β.δ. όπως τροποποιήθηκε και συμπληρώθηκε με το από 
24.11.1953 όμοιο, του ν.δ. 96/2.8.1973, του π.δ. 396/1989 
(ΦΕΚ 172/Α/16.6.1989) για τον Οργανισμό της Γενικής 
Γραμματείας Βιομηχανίας και του π.δ. 182 (ΦΕΚ 230/ 
Α/19.9.2005). 

2. Την υπ’ αριθμ. 33361/5.9.1991 κοινή υπουργική από¬ 
φαση (ΦΕΚ 703/Β/5.9.1991) άρθρο 12 παρ. 13 «Μεταβίβαση 
εξουσίας υπογραφής σύμφωνα με το άρθρο 7 παρ. 1 
του ν. 1943/1991». 

3. Τις υπ’ αριθμ. 36269/1179/15.1.1974 και Α6/829/1978, 
κοινές αποφάσεις των Υπουργών Βιομηχανίας και Ενέρ¬ 
γειας και Κοινωνικών Υπηρεσιών. 

4. Το υπ’ αριθμ. 27/29.1.1996 (ΦΕΚ 19/Α/1.2.1996) Προε¬ 
δρικό Διάταγμα «Συγχώνευση των Υπουργείων Τουρι¬ 
σμού, Βιομηχανίας Εν. & Τεχνολογίας & Εμπορίου στο 
Υπουργείο Ανάπτυξης». 

5. Την υπ’ αριθμ. 7154/29.4.2004 (ΦΕΚ 655/Β/5.5.2004) 
απόφαση του Υπουργού Ανάπτυξης για μεταβίβαση 
εξουσιοδότησης υπογραφής στον Γ ενικό Δ/ντή Στήριξης 
της Βιομηχανίας, την υπ’ αριθμ. Δ15/Α/Φ19/4040/24.2.2006 
(ΦΕΚ 249/Β/27.2.2006) υπουργική απόφαση, την υπ’ 
αριθμ. Δ15/Α/Φ19/4505/7.3.2006 υπουργική απόφαση 
(ΦΕΚ 277/Β/7.3.2006), την υπ’ αριθμ. Φ.2/8388/1997 
υπουργική απόφαση (ΦΕΚ 513/Β/20.4.2006), την υπ’ 
αριθμ. Φ2./8387/1996 υπουργική απόφαση (ΦΕΚ 513/ 
Β/20.4.2006) και την υπ’ αριθμ. ΔΥ3-4α/.Π.140550/2005 
(ΦΕΚ Β/1845/2005) απόφαση του Υπ. Υγείας για μεταβί¬ 
βαση αρμοδιοτήτων και δικαιωμάτων υπογραφής στους 
Γενικούς Γραμματείς, Δ/ντες και Ανώτερους Υπαλλή¬ 
λους του Υπουργείου Υγείας και Κοινωνικής Αλληλεγ¬ 
γύης, καθώς και τους νόμους: ν. 3172/2003 (ΦΕΚ Α'/197), 
ν. 3370/2005 (ΦΕΚ Α'/176) και το π.δ. 95/2000. 

6. Την υπ’ αριθμ. Φ6.41/18667/856/23.6.1999 (ΦΕΚ 1635/ 
Β/20.8.1999) απόφασή μας, με την οποία χορηγήθηκε 
άδεια λειτουργίας απεριορίστου διάρκειας στο εν λόγω 


εργοστάσιο για μηχανήματα ισχύος 1.012,85 ΗΡ & 272,90 

κνν. 

7. Αίτηση της ΦΑΜΑΡ ΑΒΕ από 29.11.2005 για χορήγηση 
άδειας εγκατάστασης λόγω μηχανολογικού εκσυγχρο¬ 
νισμού. 

8. Τα σχεδιαγράμματα που έχουν υποβληθεί με την 
αίτηση για άδεια εγκατάστασης, καθώς και τα λοιπά 
δικαιολογητικά στοιχεία. 

9. Την από 15.3.2006 εισήγηση της Υπηρεσίας μας 
και την γνωμάτευση του Ε.Ο.Φ. με αριθμό πρωτ.: 7661/ 
17.2.2006, αποφασίζουμε : 

Χορηγούμε άδεια εγκατάστασης διάρκειας έξη (6) 
μηνών στο εργοστάσιο παραγωγής φαρμακευτικών 
και καλλυντικών προϊόντων καθώς και συμπληρωμά¬ 
των διατροφής της ΦΑΜΑΡ ΑΒΕ λόγω μηχανολογικού 
εκσυγχρονισμού σύμφωνα με τα σχεδιαγράμματα που 
θεωρήσαμε με την παρούσα απόφασή μας και που έχει 
τα ακόλουθα ειδικότερα στοιχεία : 
α. Θέση : Νομός Αττικής 

Κοινότητα Ανθούσας 
Οδός Ανθούσας 7 

β. Κάτοχος : ΦΑΜΑΡ ΑΒΕ 

γ. Είδος εγκατάστασης : Εργοστάσιο παραγωγής 
φαρμακευτικών και καλλλυντικών προϊόντων καθώς και 
συμπληρωμάτων διατροφής, 
δ. Ισχύς μηχανημάτων: 

Υφιστάμενη 754,57Κ\Λ/ (1.012,85 ΗΡ) & 272,90 Κ\Λ/ 

Καταργηθείσα 365,27 Κ\Λ/ & 10,00 Κ\Λ/ 

Εκσυγχρονισμού 245,29 Κ\Ν & 181,20 Κ\Λ/ 


Συνολική ισχύς 634,59 Κ\Λ/ & 444,10 Κ\Λ/ 

ε. Μηχ/τα προστασίας περιβάλλοντος: 

523,74 Κνν & 63,00 Κνν 

στ. Ατμολέβητες : 

Κατηγορία Π.Υ.Δ Αρ. Πιστ. & Πρωτ. 
Ατμογεννήτρια Γ' 1269 & 3487/98 

Ατμογεννήτρια Γ' 1270 & 3488/98 

ζ. Αξία μηχανημάτων: 

Υφισταμένων 440.205,43 ευρώ (150.000.000 δρχ.) 
Καταργηθέντων 95.964,78 ευρώ 

Εκσυγχρονισμού 305.502,57 ευρώ 


ΣΥΝΟΛΟ 649.743,21 Ευρώ 

2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 β.δ/τος 
«περί χορηγήσεως αδειών ιδρύσεως και λειτουργίας 
πάσης μηχανολογικής εγκαταστάσεως» και με τους 
εξής όρους : 

α. Να υπάρχουν και να διατηρούνται σε καλή κατάστα¬ 
ση τα αναγκαία μέτρα ασφαλείας για την ζωή και την 
υγεία των εργαζομένων (π.χ. τοποθέτηση προστατευ¬ 
τικών περιφραγμάτων στα μέρη των μηχανημάτων που 
κινούνται επικίνδυνα, εξασφάλιση επαρκούς φωτισμού 
και αερισμού στο χώρο εργασίας, πρόχειρο φαρμακείο, 
τοποθέτηση προστατευτικών κιγκλιδωμάτων προς την 
αποφυγή πτώσεως ατόμων κ.λ.π.) 

β. Να τηρούνται τα μέτρα πυρασφαλείας που προ- 
βλέπονται από την εγκεκριμένη μελέτη πυρασφαλείας 
με αριθμό 22048/2004 της Πυροσβεστικής Υπηρεσίας 
Αθήνας και το με αριθμό πρωτ.: 0025961/ Φ.701.4/22048 
πιστοποιητικό πυρασφάλειας,το οποίο να ανανεωθεί 
πριν από την λήξη του στις 29.10.2009. Σε αντίθετη πε¬ 
ρίπτωση παύει η ισχύς της παρούσας απόφασης. 

γ. Να πραγματοποιείται η παραγωγή κάθε φαρμακευ¬ 
τικού και καλλυντικού προϊόντος μετά από προηγούμενο 
έλεγχο του ΕΟΦ, προς διαπίστωση ότι το ανωτέρω 
εργοστάσιο διαθέτει την απαιτούμενη πληρότητα και 
επάρκεια εγκαταστάσεων, εξοπλισμού και ειδικού προ¬ 
σωπικού για την άρτια παραγωγή του προϊόντος. 

δ. Να τηρούνται επακριβώς οι υγειονομικοί και λοιποί 
κανονισμοί που ισχύουν για τέτοιου είδους εγκαταστά¬ 
σεις. 

ε. Να τηρείται το άρθρο 305 του Κανονισμού Εσωτε¬ 
ρικών Ηλεκτρικών Εγκαταστάσεων. 

στ. Να τηρείται Βιβλίο συντηρήσεως μηχ/κών εγκατα¬ 
στάσεων, σύμφωνα με το άρθρο 12 του από 16/17.3.1950 
β.δ/τος. 

ζ. Να τηρούνται οι διατάξεις του π.δ. 1180/1981(ΦΕΚ 
293Α),για την προστασία του περιβάλλοντος (Όρια εκ¬ 
πομπών ρύπων). 

η. Να προσκομισθεί νέα έγκριση περιβαλλοντικών 
όρων που να καλύπτει τον αιτούμενο μηχανολογικό 
εκσυγχρονισμό εντός έξη (6) μηνών από την έκδοση 
της παρούσας απόφασης,διαφορετικά αίρεται η ισχύς 
της. 

θ. Να προσκομισθεί νέα άδεια διάθεσης λυμάτων λόγω 
παλαιότητας της προηγουμένης αορίστου χρόνου με αρ. 
πρωτ. : 31178/4699 που εκδόθηκε από το Τμήμα Δ' της 
Δ/νσης Πολεοδομίας της Νομαρχίας Ανατολικής Αττι¬ 
κής εντός έξη (6) μηνών από την έκδοση της παρούσας 
απόφασης, διαφορετικά αίρεται η ισχύς της. 

ι. Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα δι¬ 
απιστωθεί ότι είναι αναγκαίο, ώστε να εκπληρωθούν 
οι σκοποί που προβλέπονται από το άρθρο 2 του από 
15.10.1922 β.δ/τος. 

3. Για την απαιτούμενη σύμφωνα με τις διατάξεις των 
σχετικών από 16.3.1950 και 24.11.1953 β.δ/των, του π.δ. 
274/1997 και του 902/1975 π.δ/τος υπεύθυνη επίβλεψη 
τις λειτουργίας τις ανωτέρω εγκαταστάσεως, πρέπει να 
χρησιμοποιηθεί πρόσωπο που να έχει τα προβλεπόμενα 
από τις διατάξεις αυτές προσόντα. 

4. Ο παρών μηχανολογικός εκσυγχρονισμός δίνεται με 
την προϋπόθεση ότι η συνολική ανά έτος αύξηση της 
ενεργειακής κατανάλωσης (θερμικής και ηλεκτρικής) 
της μονάδας δεν θα υπερβαίνει ανά τριετία το 20% 
του μέσου ετήσιου όρου της προηγούμενης τριετίας και 
ότι δεν θα επέρχεται αύξηση πάνω από τα εκάστοτε 
ισχύοντα επίπεδα της ποσότητας των ατμοσφαιρικών 
εκπομπών ή άλλων ρύπων. 

5. Η ΦΑΜΑΡ ΑΒΕ Ανθούσας θα πρέπει να τηρεί τις 
Πολεοδομικές διατάξεις και τον Γ.Ο.Κ. 

6. Η παρούσα άδεια μεταβιβάζεται μόνο με έγκριση 
των Υπουργείων Ανάπτυξης και Υγείας - Κοινωνικής 
Αλληλεγγύης. Χωρίς αυτήν την έγκριση, η εγκατάστα¬ 
ση δεν μπορεί να λειτουργήσει στο όνομα Φυσικού ή 
Νομικού Προσώπου άλλου εκτός του ανωτέρω αναφε- 
ρομένου. 

7. Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη 
υποχρέωση. 

Η Ισχύς της παρούσας απόφασης αρχίζει, από την 
ημέρα δημοσίευσής της στην Εφημερίδα της Κυβερ- 
νήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2006 

Με εντολή Υπουργών 
Οι Γ ενικοί Γ ραμματείς 

ΔΗΜΟΣΙΑΣ ΥΓΕΙΑΣ ΥΠ. ΥΓΕΙΑΣ ΚΑΙ 
ΒΙΟΜΗΧΑΝΙΑΣ ΥΠ. ΑΝΑΠΤΥΞΗΣ ΚΟΙΝΩΝΙΚΗΣ ΑΛΛΗΛΕΓΓΥΗΣ 
Σ. ΠΑΠΑΔΟΠΟΥΛΟΣ Μ. ΤΖΑΦΕΡΗΣ 

-♦- 

Αριθμ. 1247/18/2.5.2006 (4) 

Τροποποίηση της υπ’ αριθμ. 306/48/13.12.2005 απόφασης 
της Επιτροπής Διαχείρισης του ΛΑΕΚ σχετικά με την 
υλοποίηση προγράμματος επαγγελματικής κατάρτι¬ 
σης ΛΑΕΚ υλοποιούμενο από αγροτικούς συνεταιρι¬ 
σμούς και ομάδες παραγωγών του ροδάκινου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Έχοντας υπόψη : 

1. Τις διατάξεις: 

Α. του ν. 2224/1994, άρθρα 14 & 15. 

Β. του ν. 2336/1995, άρθρο 10. 

Γ. του ν. 2434/1996, άρθρο 1. 

Δ. του ν. 2956/2000, άρθρο 6 παρ. 7 άρθρο 8 παρ. 2 
εδ. ΙΔ, άρθρο 9 παρ. 2 εδ. 2. 

2. Τη υπ’ αριθμ. 322/49/20.12.2005 απόφαση της Επι¬ 
τροπής Διαχείρισης του ΛΑΕΚ. 

3. Τη γνώμη των μελών του, αποφασίζει: 

Την αποδοχή της με υπ’ αριθμ. 89/11/28.3.2006 απόφα¬ 
σης της Επιτροπής Διαχείρισης του ΛΑΕΚ σύμφωνα με 
την οποία τροποποιείται η υπ’ αριθμ. 306/48/13.12.2006 
προηγούμενη απόφασή της σχετικά με τον αριθμό των 
εργαζομένων των επιχειρήσεων που θα συμμετέχουν 
στο πρόγραμμα επαγγελματικής κατάρτισης ΛΑΕΚ υλο¬ 
ποιούμενο από αγροτικούς συνεταιρισμούς και ομάδες 
παραγωγών του ροδάκινου ως εξής: 

ΔΥΝΑΤΟΤΗΤΑ ΣΥΜΜΕΤΟΧΗΣ: 

Δυνατότητα συμμετοχής στο πρόγραμμα κατάρτι¬ 
σης έχουν οι αγροτικοί συνεταιρισμοί και οι ομάδες 
παραγωγών του ροδάκινου που αναγράφονται στον 


παρακάτω πίνακα: 


Α/Α 

ΑΓΡΟΤΙΚΟΙ ΣΥΝΑΙΤΕΡΙΣΜΟΙ 

ΑΡΙΘΜΟΣ 


Η ΟΜΑΔΕΣ 

ΕΡΓΑΖΟΜΕΝΩΝ/ 


ΠΑΡΑΓΩΓΩΝ 

ΚΑΤΑΡΤΙΖΟΜΕΝΩΝ 

1 

Α.Σ ΜΑΝΔΑΛΟΥ 

14 

2 

ΚΑΣΟ Δ. ΚΥΡΡΟΥ 

28 

3 

Ε.Γ.Σ. ΓΙΑΝΝΙΤΣΩΝ 

51 

4 

ΚΑΣΟ Μ. ΑΛΕΞΑΝΔΡΟΣ 

19 

5 

ΟΠΕΥΣ ΣΤΑΥΡΟΔΡΟΜΙΟΥ 

1 

6 

Α.Σ. ΚΑΛΗΣ 

8 

7 

Α.Σ ΑΘΗΝΑ 

6 

8 

Α.Σ. ΣΕΒΑΣΤΙΑΝΟΝ 

2 

9 

Α.Σ. ΠΡΟΦΗΤΗ ΗΛΙΑ 

8 

10 

Α.Β.Σ. ΜΕΛΙΣΣΑ 

1 

11 

ΓΕΣΠΟΒ 

24 

12 

ΚΟΠΑ ΒΟΡΑΣ 

16 

13 

Ε.Α.Σ. ΑΛΠΩΠΙΑΣ 

22 

14 

Α.Σ. ΑΡΣΕΝΙΟΥ 

3 

15 

Ε.Α.Σ. ΕΔΕΣΣΑΣ-ΣΚΥΔΡΑΣ 

13 

16 

Α.Σ. ΑΡΝΙΣΣΑΣ 

12 

17 

Α.Σ. ΠΑΝΑΓΙΤΣΑΣ 

10 

18 Α.Σ. ΠΕΤΡΙΑΣ 1 

19 Α.Σ. Ν.ΑΛΙΑΚΜΩΝ 14 

20 Α.Σ. ΜΕΛΙΚΗΣ 28 

21 Α.Σ. ΒΕΡΟΙΑΣ νΕΝυδ 35 

22 Α.Σ. ΕΠΙΣΚΟΠΗΣ 2 

23 Α.Σ. ΝΑΟΥΣΑΣ 5 

24 ΑΣΟ ΚΟΥΛΟΥΡΑΣ Ν. ΑΠΟΛΛΩΝ 10 

25 Α.Σ. ΜΕΣΗΣ 24 

26 Α.Σ. ΜΑΚΡΟΧΩΡΙΟΥ Η ΠΡΟΟΔΟΣ 16 

27 ΑΣΟ ΑΓ. ΓΕΩΡΓΙΟΥ Η ΔΗΜΗΤΡΑ 3 

28 Α.Σ. ΒΕΡΟΙΑΣ Ν. ΑΛΦΑ 4 

29 ΑΣΕΝΟΠ ΝΑΟΥΣΑΣ 3 

30 Ε.Α.Σ. ΝΑΟΥΣΑΣ 20 

31 Α.Σ. ΒΕΡΟΗ ΜΑΚΡΟΧΩΡΙΟΥ 4 

32 Α.Σ. ΜΑΚΡΟΧΩΡΙΟΥ 1 

33 ΚΟΙΝΟΠΡΑΞΙΑ ΜΕΛΙΚΗΣ & ΠΕΡΙΧΩΡΩΝ 2 

34 Α.Σ. ΔΙΑΒΑΤΟΥ ΑΓ. ΚΩΝ/ΝΟΣ 20 

35 ΚΑΣΟ ΕΣΤΙΑ 7 

36 Ε.Α.Σ. ΒΕΡΟΙΑΣ 40 

37 ΚΑΣΟ ΑΛΕΞΑΝΔΡΟΣ 5 

38 Α.Φ.Σ. Ν. ΑΙΑΣ ΕΙΡΗΝΟΥΠΟΛΗΣ 2 

39 Α.Σ. ΞΕΧΑΣΜΕΝΗΣ 6 

40 Α.Σ. ΠΥΡΓΩΝ 1 

41 ΑΣΕΠΟΠ ΦΑΛΑΝΗΣ 5 

42 Α.Σ. ΓΙΑΝΝΟΥΛΗΣ 2 

43 Α.Σ. ΠΛΑΤΑΝΟΥΛΙΩΝ 1 

44 ΑΣΕΝΟΠ ΤΥΡΝΑΒΟΥ 1 

45 Ε.Α.Σ. ΠΙΕΡΙΑΣ 7 

46 Ε.Α.Σ. ΑΜΥΝΤΑΙΟΥ 9 

47 ΑΣΟΠ ΕΠΙΣΚΟΠΗΣ 1 

48 Α.Σ. ΖΥΓΟΣ 3 

49 ΚΑΣΟ ΑΛΜΜΕ 34 

ΣΥΝΟΛΟ 554 


ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

1. Οι λεπτομέρειες εφαρμογής του προγράμματος θα 
οριστούν με εγκύκλιο του ΟΑΕΔ. 

2. Από τις διατάξεις αυτής της απόφασης προκαλείται 
δαπάνη ύψους 4.986.000,00 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2006 
Ο Πρόεδρος 
Γ. ΒΕΡΝΑΔΑΚΗΣ 
-♦- 

Αριθμ. 89890/2005 (5) 

Ανάθεση στο Εθνικό Ίδρυμα Αγροτικής Έρευνας (ΕΘ. 
Ι.ΑΓ.Ε.) - Ινστιτούτο Δασικών Ερευνών Θεσσαλονίκης 
(Ι.Δ.Ε.) [εκπόνησης της μελέτης «Βιολογικής καταπο¬ 
λέμησης του έλκους της καστανιάς»] ή [Του έργου 
με τίτλο «Εκπόνηση Μελέτης και εκτέλεση των προ- 
βλεπόμενων από αυτή έργων για την καταπολέμηση 
της ασθένειας του έλκους της Καστανιάς»] Ενταγ- 
μένου στο Μέτρο 6.3 Δράση Α - Ενέργεια Α του 
Επιχειρησιακού Προγράμματος «Αγροτική Ανάπτυξη 
- Ανασυγκρότηση της Υπαίθρου 2000-2006». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

1. Τις διατάξεις του άρθρου 90 του «Κώδικα Νομοθεσίας 


για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

2. Τις διατάξεις του ν. 2860/2000 «Διαχείριση παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/Α/2000). 

3. Τις διατάξεις του ν. 1845/1989 «Ανάπτυξης και Αξιο¬ 
ποίηση της ΑγροτικήςΈρευνας και Τεχνολογίας - Δασο¬ 
προστασία και άλλες διατάξεις» (ΦΕΚ 102/Α/1989) όπως 
τροποποιήθηκε και ισχύει και ειδικότερα, τις διατάξεις 
του άρθρου 4, σύμφωνα με τις οποίες το ΕΘ.Ι.ΑΓΈ: (α) 
αποτελεί τον κύριο φορέα εφαρμογής της πολιτικής για 
την αγροτική έρευνα του Υπουργείου Αγροτικής Ανάπτυ¬ 
ξης και Τροφίμων, είναι αρμόδιο για τη διεξαγωγή της με 
έμφαση την εφαρμοσμένη έρευνα, για την ανάπτυξη της 
τεχνολογία και τεχνογνωσίας, καθώς και για την εισήγη¬ 
ση στον Υπουργό Αγροτικής Ανάπτυξης και Τροφίμων, 
δια των αρμοδίων υπηρεσιών του Υπουργείου, της αγρο¬ 
τικής έρευνας και τεχνολογίας, που είναι αναγκαία για 
την αγροτική ανάπτυξη της χώρας (παρ.1), (β) εφαρμόζει 
την πολιτική της αγροτικής έρευνας και τεχνολογίας 
του Υπουργείου Αγροτικής Ανάπτυξης και Τροφίμων 
(παρ. 1 στοιχείο α) και (γ) αναλαμβάνει τη διεξαγωγή 
των ερευνητικών προγραμμάτων του Υπουργείου Αγρο¬ 
τικής Ανάπτυξης και Τροφίμων ή φυσικών ή νομικών 
προσώπων και επίσης πραγματοποιεί για λογαριασμό 
τους μελέτες, εργαστηριακές αναλύσεις, διαγνώσεις, 
αξιολογήσεις ποικιλιών, φυτοφαρμάκων κ.λπ.. 

4. Τις διατάξεις της παρ. 9, του άρθρου 31, του ν. 
3147/2003 (ΦΕΚ 135/Α/2003), με τις οποίες συμπληρώ¬ 
θηκε ο καταστατικός νόμος του ΕΘ.Ι.ΑΓΈ (ν.1845/1989) 
και σύμφωνα με τις οποίες, με κοινή απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων μπορεί να ανατίθενται στο 
ΕΘ.Ι.ΑΓΈ. έναντι αποζημίωσης, μετά από εισήγηση της 
κατά περίπτωση αρμόδιας Γενικής Διεύθυνσης του 
Υπουργείου Γεωργίας, η εκτέλεση ερευνητικών προ¬ 
γραμμάτων, ειδικών έργων και εργασιών, η κατάρτιση 
προδιαγραφών και η εκπόνηση μελετών, η διενέργεια 
εργαστηριακών αναλύσεων κ,λπ. κατά παρέκκλιση κάθε 
άλλης γενικής ή ειδικής διάταξης. 

5. Την υπ’ αριθμ. 504 /2005 Γνωμοδότηση του Νομικού 
Συμβουλίου του Κράτους, Τμήματος Ε' (Συνεδρίαση της 
3ης Νοεμβρίου 2005), την οποία απεδέχθη ο Υπουργός 
Αγροτικής Ανάπτυξης και Τροφίμων με την υπ’ αριθμ. 
107793/6386/7.12.2005 απόφασή του και με την οποία 
το Νομικό Συμβούλιο του Κράτους εξέφρασε καταφα¬ 
τική απάντηση στο ερώτημα, «αν η ισχύουσα νομοθεσία 
(Ελληνική ή Ευρωπαϊκή) επιτρέπει στους Υπουργούς 
Οικονομίας και Οικονομικών και Αγροτικής Ανάπτυξης 
και Τροφίμων με κοινή απόφασή τους να αναθέσουν 
απευθείας στο ΕΘ.Ι.ΑΓΈ. τη μελέτη βιολογικής κατα¬ 
πολέμησης του έλκους της καστανιάς και γενικά να 
αναθέτουν απευθείας συμβάσεις υπηρεσιών στο ΕΘ.Ι.ΑΓ. 
Ε. για την εκτέλεση από αυτό ειδικών έργων και εργα¬ 
σιών, την εκπόνηση μελετών, καθώς και για την παροχή 
εξειδικευμένων υπηρεσιών, σχετικών με το επιστημονικό 
αντικείμενο και τις ερευνητικές δραστηριότητες του 
Ιδρύματος. 

6. Τις διατάξεις του π.δ. 402/1988 (ΦΕΚ 187/Α/1988 «Ορ¬ 
γανισμός Υπουργείου Γεωργίας». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Τις διατάξεις του π.δ. 915/1981 «Περί συστάσεως και 
αναδιοργανώσεως υπηρεσιών τινών του Υπουργείου 
Γεωργίας (ΦΕΚ 232/Α/1981). 

8. Την υπ’ αριθμ. 10911/22.12.2003 απόφαση ένταξης του 
έργου «Εκπόνηση Μελετών και εκτέλεσης των προβλε- 
πόμενων από αυτές μικρών έργων για την καταπολέμη¬ 
ση της ασθένειας του έλκους της καστανιάς» στο Μέτρο 
6.3 Δράση Α - Ενέργεια Α του Ε.Π. «Αγροτική Ανάπτυξη 

- Ανασυγκρότηση της Υπαίθρου 2000-2006». 

9. Την υπ’ αριθμ. 845/6.4.2001 απόφαση της Επιτροπής 
των ΕΚ. με την οποία εγκρίθηκε το Επιχειρησιακό Πρό¬ 
γραμμα «Αγροτική Ανάπτυξη Ανασυγκρότηση της Υπαί¬ 
θρου 2000-2006». 

10. Το Συμπλήρωμα Προγραμματισμού και τα ειδικά κρι¬ 
τήρια επιλογής των πράξεων και τροποποιήσεις τους όπως 
εγκρίθηκαν είτε στα πλαίσια των Επιτροπών Παρακολούθη¬ 
σης του Προγράμματος είτε με τη γραπτή διαδικασία. 

11. Την νέα διορθωμένη πρόταση που υποβλήθηκε από 
την Δ/νση Ανάπτυξης Δασικών Πόρων στην Εδική Υπη¬ 
ρεσία Διαχείρισης του Ε.Π. «ΑΑ - ΑΥ 2000 -2006» με υπ’ 
αριθμ. 85486/783/10.2.2006 με το συνημμένο σε αυτήν 
Τροποποιημένο Τεχνικό Δελτίο Έργου της Πράξης. 

12. Το ότι το συγκεκριμένο έργο έχει ως αντικείμενο 
την εκπόνηση μελέτης βιολογικής καταπολέμησης του 
έλκους της καστανιάς των καστανεώνων της χώρας 
που πλήττονται από την ασθένεια αυτή. 

13. Το ότι από τις διατάξεις αυτές της απόφασης δεν 
προκαλείται δαπάνη σε βάρος του προϋπολογισμού του 
Νομικού Προσώπου Ιδιωτικού Δικαίου Εθνικού Ιδρύματος 
Αγροτικής Έρευνας (ΕΘ.Ι.ΑΓΈ). 

14. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

15. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

16. Την υπ’ αριθμ. 37950/ΔΙΟΕ 1264 κοινή Απόφαση 
του Πρωθυπουργού και του Υπουργού οικονομίας και 
Οικονομικών «καθορισμός αρμοδιοτήτων των Υπουρ¬ 
γών Οικονομίας και Οικονομικών» ΦΕΚ 1432/Β/14.10.2005), 
αποφασίζουμε : 

1. Αναθέτουμε την εκτέλεση εκπόνησης της μελέτης 
«Βιολογικής καταπολέμησης του έλκους της καστανιάς» 
στα καστανοδάση και καστανεώνες των Περιφερειών 
Αν. Μακεδονίας και Θράκης, Κεντρικής Μακεδονίας, 
Ηπείρου, Θεσσαλίας, Δυτ. Ελλάδας, Στερεός Ελλάδας 
και Πελοποννήσου του έργου με τίτλο Εκπόνηση Με¬ 
λέτης και εκτέλεση των προβλεπόμενων, το οποίο έχει 
ενταχθεί με την υπ’ αριθμ. 10911/22.12.2003 απόφαση 
ένταξης στο Επιχειρησιακό Πρόγραμμα Α.Α.-Α.Υ. 2000 

- 2006 (Μέτρο 6.3., Δράση Α - Ενέργεια Α) και όπως αυτή 
τροποποιήθηκε με την υπ’ αριθμ. 2112/14.3.2006 όμοιά 
της, στο Εθνικό Ιδρυμα Αγροτικής Έρευνας (ΕΘ.Ι.ΑΓΈ.), 
υπό την εποπτεία και με τη συνεργασία του Υπουργείου 
Αγροτικής Ανάπτυξης και Τροφίμων, Γενική Διεύθυνση 
Δασών και σύμφωνα με τα διαληφθησόμενα που θα 
καταρτισθούν στη Σύμβαση Συνεργασίας μεταξύ του 
Υπουργείου Αγροτικής Ανάπτυξης και Τροφίμων και 
του ΕΘ.Ι.ΑΓΈ.. 

2. Εγκρίνουμε τη διάθεση συνολικού ποσού 250.435 
Ευρώ από τις πιστώσεις της ΣΑΕ του Π.Δ.Ε. του Υπουρ¬ 
γείου Αγροτικής Ανάπτυξης και Τροφίμων, στο ΕΘ.Ι.ΑΓΈ. 
για την κάλυψη των δαπανών υλοποίησης της προανα- 
φερόμενης μελέτης ή του Έργου : «Εκπόνηση μελέτης 


προβλήματος έλκους στα καστανοδάση και καστανε¬ 
ώνες των Περιφερειών Ανατ. Μακεδονίας και Θράκης, 
Κεντρικής Μακεδονίας, Ηπείρου, Θεσσαλίας, Δυτικής Ελ¬ 
λάδας, Στερεός Ελλάδας και Πελοποννήσου», το οποίο 
έχει ενταχθεί στο Επιχειρησιακό Πρόγραμμα Α.Α.-Α.Υ. 
2000 - 2006 (Μέτρο 6.3., Δράση Α - Ενέργεια Α). 

3. Το ανωτέρω ποσό θα διατεθεί για την κάλυψη των 
δαπανών της ανωτέρω μελέτης, όπως αυτό περιγρά- 
φεται στο εγκεκριμένο Τεχνικό Δελτίο. 

4. Με την επί τούτου σύμβαση που θα υπογράφει 
μεταξύ του Υπουργείου Αγροτικής Ανάπτυξης και Τρο¬ 
φίμων και του ΕΘ.Ι.ΑΓ.Ε., θα καθορισθούν οι λεπτομέ¬ 
ρειες παροχής και δικαιολογήσεως των οικονομικών 
καταβολών, τυχόν απαιτούμενα δικαιολογητικά, καθώς 
και κάθε άλλη διαδικασία ή ρύθμιση, που σχετίζεται με 
την εφαρμογή της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαΐου 2006 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 3002/4/1-ροβ' (6) 

Τροποποίηση της υπ’ αριθμ. 3002/4/1-ρμε726.10.2005 
(ΦΕΚ Β' 1542/8.11.2005) απόφασης του Υπουργού Δη¬ 
μόσιας Τάξης, για τη σύσταση και τον καθορισμό των 
μελών του Κεντρικού Συμβουλίου Πρόληψης της Πα- 
ραβατικότητας του Υπουργείου Δημόσιας Τάξης (ΚΕ. 
Σ.Π.ΠΑ./Υ.Δ.Τ.), για το συντονισμό των δραστηριοτή¬ 
των των Τοπικών Συμβουλίων Πρόληψης της Παρα- 
βατικότητας (ΤοΣΠΠΑ) και την παροχή σ'αυτό επι¬ 
στημονικών κατευθύνσεων. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 18 § 18 του ν. 2503/1997 
«Διοίκηση, οργάνωση, στελέχωση της περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις (Α'-107)». 

2. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

3. Τις διατάξεις του άρθρου 16 του ν. 2713/1999 (Φ.Ε.Κ. 
Α' 89), όπως τροποποιήθηκε και συμπληρώθηκε μεταγε¬ 
νέστερα με τις διατάξεις του άρθρου 13 του ν. 3387/2005 
(Φ.Ε.Κ. Α' 224/12.5.2005). 

4. Την παράγραφο 3 του άρθρου 30 του ν. 3448/2006 
(ΦΕΚ Α' 57). 

5. Την ανάγκη συντονισμού και παροχής επιστημονι¬ 
κών κατευθύνσεων και οδηγιών στα τοπικά Συμβούλια 
Πρόληψης Παραβατικότητας (Σ.Π.ΠΑ.) που ιδρύονται και 
λειτουργούν στη χώρα από ειδικούς επιστήμονες. 

Άρθρο 1 

1. Αντικαθίστανται τα εδάφια (δ'), (0 και (ια') της πα¬ 
ραγράφου 2 του άρθρου 1 της υπ'αριθμ.3002/4/1-ρμε7 
26.10.2005 (ΦΕΚ τ.ΒΊ542/8.11.2005) απόφασης Υπουργού, 
ως ακολούθως: 

(δ') Γεώργιο Χλούπη, δικηγόρο - διδάκτωρα νομικής. 

(ι') Γ εώργιο Λαμπίρη, Αστυνομικό Διευθυντή, Διευθυντή 
της Διεύθυνσης Δημόσιας Ασφάλειας/ΑΕΑ, με αναπλη¬ 
ρωτή τον Αστυνομικό Διευθυντή, Αδαμάντιο Σταματάκη, 
της ίδιας Διεύθυνσης. 

(ια') Γ εώργιο Φαρμάκη, πολιτικό επιστήμονα, με ανα¬ 
πληρωτή το Στέφανο Καψωμενάκη, Αστυνομικό Υποδι¬ 
ευθυντή της Διεύθυνσης Δημοσίων Σχέσεων/ΑΕΑ. 

2. Ομοίως αντικαθίσταται η υποπαράγραφος της πα¬ 
ραγράφου 3, του άρθρου 1 της ως άνω Απόφασης, ως 
ακολούθως: 

«Καθήκοντα γραμματέα του ΚΕ.Σ.Π.ΠΑ./Υ.Δ.Τ., ανατί¬ 
θενται στον Αστυνόμο Α' Δημήτριο Μαλεβίτη, ο οποίος 
σε περίπτωση απουσίας ή κωλύματος αναπληρώνεται 
από τον Υπαστυνόμο Β' Ηλία Καρόίσκο, αμφοτέρων της 
Διεύθυνσης Δημόσιας Ασφάλειας/ΑΕΑ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάΐου 2006 

Ο ΥΠΟΥΡΓΟΣ 

ΒΥΡΩΝΑΣ ΠΟΛΥΔΩΡΑΣ 
-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

(7) 

Στην υπ’ αριθμ. Φ. 75569/1336/16.2.2006 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης που δημοσιεύθηκε στο ΦΕΚ 248/27.2.2006 (τ. 
Β'), ως προς την αλλαγή του κυρίου ονόματος της από 
το λανθασμένο «ΜΑΝΑΝΑ σε ΜΑΡΙΑ» 
στο ορθό «ΜΑΝΑΝΑ σε ΜΑΡΙΑΝΝΑ». 

(Από το Υπουργείο Εσωτερικών, Δημόσιας 
Διοίκησης και Αποκέντρωσης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 


Σε μορφή 0Ω: 

Τεύχος 

Περίοδος 

Ευκο 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θιιιό προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (αχ: 210 - 4071010 ϊηΙβΓηβΙ: ΙτΙΙρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Απά το ΙπΙογποΙ 

Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά ταχυδρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 

















